Решение на Общия съд (четвърти състав) от 6 май 2019 г. — Mauritsch/INEA
(Дело T‑271/18)
„Публична служба — Договорно наети служители — Срочен договор — Първоначално отхвърляне от жалбоподателя на предложението за продължаване на договора — Напускане — Отказ да се признае право на обезщетение за безработица — Отговорност“
1.      Жалби на длъжностните лица — Искане за обезщетение — Искане за отмяна на решението на административния орган, с което се отхвърля искането за обезщетение — Искане, което няма самостоятелен характер по отношение на искането за обезщетение
(членове 90 и 91 от Правилника за длъжностните лица)
(вж. т. 26)
2.      Длъжностни лица — Извъндоговорна отговорност на институциите — Условия — Поправяне на вреда, причинена на длъжностно лице или служител — Задължение на администрацията за полагане на грижа — Обхват
(членове 268 ДФЕС и 270 ДФЕС и член 340, втора алинея ДФЕС; членове 90 и 91 от Правилника за длъжностните лица)
(вж. т. 39, 41 и 42)
3.      Длъжностни лица — Договорно наети служители — Задължение на администрацията за полагане на грижа — Принцип на добра администрация — Обхват — Граници — Отхвърляне от длъжностно лице от функционална група IV на предложение за продължаване на договора му — Задължение на администрацията да го предупреди какви последици ще има отхвърлянето на предложението по отношение на правото му на обезщетение за безработица — Липса
(член 41 от Хартата на основните права на Европейския съюз; членове 28а и 80, член 82, параграф 2, буква в) и член 96 от Условията за работа на другите служители)
(вж. т. 43, 44, 49—52 и 54)
Предмет
Искане на основание член 270 ДФЕС, от една страна, за отмяна, първо, на решението на INEA от 24 януари 2018 г., с което е отхвърлена жалбата, подадена от жалбоподателя по административен ред на 4 октомври 2017 г., и второ, на решението на INEA от 2 август 2017 г., с което е отхвърлено искането на жалбоподателя за обезщетение, предявено на 10 април 2017 г., и от друга страна, за изплащане на обезщетение за вредите, които жалбоподателят твърди, че е претърпял вследствие на тези решения
Диспозитив
1)
Отхвърля жалбата.
2)
Осъжда г‑н Walter Mauritsch да заплати съдебните разноски.